
pauciores secundum quod expedire videbitur sine dilatatione mittantur
per ordinationem dicti Domini Cardinalis eisdem in expensis necessariis
provisuri.
Cum autem praedicta sine magnis sumptibus non valeant adimpleri
decimam ecclesiae pro acquisitione et aliam competentem collectam
pro conservatione sub constitutione perpetua ad hoc expedit assignari
ut ubique terrarum perpetuo reddatur honor debitus summo Deo.
Multum etiam expedit quod Graeci et alii scismatici reuniantur
ecclesiae sacrosanctae quod fieri poterit disputando per authoritates et
rationes .necessarias quibus per Dei gratiam ecclesia latina sufficienter
abundat. Ipsis enim ecclesiae reunitis facilius poterimus eorum
subsidio mediante qui viciniores existunt impugnare et de terra jure
nostra expellere Sarracenos, ac etiam, quod non est modicum,
participare cum Tartaris ad quorum conversionem debemus per
praedicationem et disputationem viriliter laborare. Ipsi enim cum
adhuc gentiliter sint viventes ad legem nostram quam possumus inter
'eos libere praedicare faciliter (f. 84 vo) possunt trahi, cum etiam non
sit curae principibus Tartarorum cuiusque secta sint eorum subditi
professores quod vero nullatenus est a fidelibus negligendum. Nam
Judaei et Sarraceni qui sunt dominationi Tartaricae subiugati habere
illos ad sectam propriam quilibet elaborant.
Sed si traherentur ad aliquam illarum quod absit vel tertiam per
seipsos sicut Mahometus fecit instituerent possent ecclesiae Dei
maximum damnum inferre.
Si vos sancte pater quibusdam Sarracenorum regibus scribetis quod
vobis mitterent aliquos Sarracenos eorum qui discretiores et subtiliores
inter alios reputantur, tales prout credo vobis mittere non differrent
quibus inter nos per aliquot annos commorantibus possemus dis-
putando benigne et amicabiliter conferendo veritatem ostendere quam
de fide nostra tenemus. Ipsi enim estimantes nos irrationabiliter et
fatue de Deo et eius operibus secundum articulorum nostrae fidei
invincibilem veritatem credere ac sentire ac nos esse promptos ad
ostendendum rationes quas infideles apponunt contra fidem nostram
non esse necessarii (sic) nee aliquid contra nos secundum veritatem con-
cludere, rationes vero nostras pro fide sic esse invincibiles quod
nullum ex ipsis omnino inconveniens sequitur. Imo sublimitas
inestimabilis divinae essentiae et eius oppositionum gloriosior humano
intellectui declaratur ex quo valde inconvenientes et necessariae
comprobantur quae quidem rationes in sacra pagina seminatae sunt
et plantatae et per philosophiam significatae prout apparet intuentibus
diligenter in quibus scientes quidam modum novum inquirendi et
inveniendiadhocexdivinabonificentianoviterin . . -1 licet immerito

